Vlag van Kambodja - Wikipedia
Die nasionale vlag van Kambodja (Khmer: ទង់ជាតិ កម្ពុជា, Tung-Cheat, letterlik: "Nasionale vlag") is op 24 September 1993 amptelik in gebruik geneem. Kambodja het hierdie ontwerp van die nasionale vlag tussen 1948 en 1970 gebruik en weer in 1993 die vlag aanvaar.
(kh) ទង់ជាតិកម្ពុជា Tung-Cheat
(af) Nasionale vlag
24 September 1993
Drie horisontale bane in blou, rooi en blou met die Angkor Wat in wit in die middel van die rooi baan.
Rooi en blou is die tradisionele kleure van Kambodja. Voorts stel rooi dapperheid en die mense voor terwyl blou vryheid, samewerking en broederskap en die koning voorstel. Die Angkor Wat stel integriteit, geregtigheid, erfenis en Theravada-Boeddhisme voor.
Angkor Wat Integriteit, geregtigheid en erfenis Religie
Blou Vryheid, samewerking, broederskap Koning
Rooi Dapperheid Nasie
Vertikale vertoning van die vlag van Kambodja
Die kleurskema vir die vlag onder Franse koloniale beheer (1863–1948) en die huidige vlag van Kambodja (sedert 1993):
Heksadesimaal #032ea1ff #e00025ff #FFFFFF
Die kleurskema vir die vlag van die Khmer-republiek (1970–1975):
Heksadesimaal #000080ff #cc0000ff #FFFFFF
Die kleurskema vir die vlae van die Demokratiese Kampuchea (1976–1992) en die Volksrepubliek Kampuchea (1979–1989):
Heksadesimaal #da121aff #fcdd09ff
Die kleurskema vir die vlag van die Staat Kambodja (1989–1991):
Heksadesimaal #000080ff #da121aff #fcdd09ff
Sedert omstreeks 1850 het die vlag van Kambodja ’n afbeelding van die Angkor Wat in die middel. Die huidige vlag met drie bane afwisselend in blou en rooi (in verhouding 1:2:1) is aanvaar ná Kambodja se onafhanklikheidswording in 1948. Dit is tot 9 Oktober 1970 gebruik toe ’n nuwe vlag vir Lon Nol se Khmer-republiek aanvaar is. Die republiek het tot 1975 gefunksioneer toe die Khmer Rouge in 1975 oorgeneem het. Die gevolglike staat Demokratiese Kampuchea, wat van 1975 tot 1979 geduur het, het ’n rooi vlag met die Angkor Wat (met drie torings) in geel daarop, gebruik. In 1979 is die Volksrepubliek Kampuchea gestig na die Kambodjaans-Viëtnamese Oorlog.
Die Kampucheaanse Nasionale Verenigde Front vir Nasionale Redding (FUNSK) het die vlag wat deur die Khmer Issarak aanvaar is in die dae van anti-Franse weerstand teen die nuwe staat, aangeneem. Hierdie vlag het dieselfde kleurskema as Demokratiese Kampuchea, maar met ’n geel Angkor Wat met vyf torings. Toe die Volksrepubliek Kampuchea sy naam in 1989 na die “Staat Kambodja” verander, is die vlag se onderste helfte na blou verander. Die UNTAC-vlag is gedurende die oorgangstydperk in 1992–1993 saam met die nuwe vlag in Kambodja gebruik.
In 1993 is die Kambodjaanse vlag van 1948 weer aangeneem. Tussen 1948 en 1993 het die vyf verskillende vlae wat gebruik is elk ’n afbeelding van die Angkor Wat in een of ander vorm gebruik. Hierdie beroemde tempelterrein wat uit die 12de eeu dateer, is deur die Mahidharapura-monarge gebou. Dit het vyf torings, maar dit is nie altyd so in die gestileerde weergawe op die vlag gebruik nie. Die monargie is in September 1993 herstel, maar die vlag is reeds in Junie van daardie jaar aanvaar.
Die huidige Kambodjaanse vlag en die vlag van Afghanistan is die enigste twee nasionale vlae ter wêreld wat ’n gebou uitbeeld.
Vlag van die Khmer-ryk, pre-1863
Vlag van Kambodja onder Franse koloniale beheer, 1863 tot Maart 1945 en Oktober 1945 tot 1948
Vlag van Kambodja onder Japannese besetting, Maart tot Oktober 1945
Vlag van die Koninkryk Kambodja, 1948 tot 1970
Vlag van die Khmer-republiek, 1970 tot 1975
Vlag van Demokratiese Kampuchea, 1975 tot 1979
Vlag van die Volksrepubliek Kampuchea, 1979 tot 1989
Vlag van die Staat Kambodja, 1989 tot 1991
Vlag van Kambodja onder die Verenigde Nasies-oorgangsowerheid in Kambodja (UNTAC), 1992 tot 1993
Vlag van die Kommunistiese Party van Kampuchea
Koninklike standaard van Kambodja (ទង់ព្រះមហាក្សត្រ; letterlik: "Koningsvlag"), tot 1993
Koninklike standaard van Kambodja, sedert 1993
↑ (en) "Kambodja". Flags of the World. Besoek op 27 Mei 2019.
Wikimedia Commons bevat media in verband met Vlae van Kambodja.
(en) Kambodja by Flags of the World.
(en) "Flag of Cambodia". Encyclopædia Britannica. Besoek op 27 Mei 2019.
Ontsluit van "https://af.wikipedia.org/w/index.php?title=Vlag_van_Kambodja&oldid=1994896"
Last edited on 27 Mei 2019, at 20:00